62023TJ0618_INF
Sodba Splošnega sodišča (deseti senat) z dne 2. julija 2025 –ZY/Komisija
(Zadeva T-618/23)
„Javni uslužbenci – Zaposlovanje – Razpis natečaja – Javni natečaj EPSO/AD/394/21 – Odločitev, da se tožeče stranke ne uvrsti na rezervni seznam – Jezikovna ureditev – Ugovor nezakonitosti – Omejitev izbire drugega jezika natečaja na angleščino ali francoščino – Diskriminacija na podlagi jezika – Interes službe“
1.
Pritožbe uradnikov – Ugovor nezakonitosti – Akti, katerih nezakonitost se lahko uveljavlja – Razpis natečaja – Izpodbijanje omejitve izbire drugega jezika natečaja – Obstoj povezave med odločbo o neuvrstitvi tožeče stranke in jezikovno ureditvijo, določeno v razpisu natečaja – Dopustnost
(Kadrovski predpisi za uradnike, Priloga III, člen 1)
(Glej točke od 43 do 47.)
2.
Uradniki – Natečaj – Potek javnega natečaja – Jeziki sodelovanja na preizkusih – Omejitev pri izbiri drugega jezika – Diskriminacija na podlagi jezika – Utemeljitev glede na interes službe – Spoštovanje načela sorazmernosti
(Kadrovski predpisi za uradnike, člen 1d(1) in (6))
(Glej točke od 67 do 71.)
3.
Uradniki – Natečaj – Potek javnega natečaja – Jeziki sodelovanja na preizkusih – Omejitev pri izbiri drugega jezika – Diskriminacija na podlagi jezika – Utemeljitev, ki izhaja iz interesa službe, da zaposli osebe, ki lahko takoj začnejo opravljati delo – Dopustnost – Pogoj – Povezava med značilnostmi nalog prostih delovnih mest in zahtevanim jezikovnim znanjem – Dokazno breme
(Kadrovski predpisi za uradnike, člen 1d(6); Uredba Sveta št. 1, člen 1)
(Glej točke od 72 do 85.)
Izrek
1.
Odločba z dne 2. decembra 2022, s katero je natečajna komisija javnega natečaja EPSO/AD/394/21 po preverjanju zavrnila uvrstitev imena ZY na rezervni seznam za zaposlitev administratorjev razreda AD 7 na področju z naslovom „preiskave in operacije za boj proti goljufijam na področju odhodkov [Evropske unije] in boja proti korupciji“, se razglasi za nično.
2.
Evropski komisiji se naloži plačilo stroškov.